Paġna IL-QORTI TAL-AWDITURI TAL-UNJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 325(4) tiegħu, Wara li kkunsidrat it-talba tal-Parlament Ewropew għal opinjoni dwar il-proposta msemmija hawn fuq, riċevuta mill-Qorti fl-4 ta' April 2016, Wara li kkunsidrat it-talba tal-Kunsill għal opinjoni dwar il-proposta msemmija hawn fuq, riċevuta mill-Qorti fil-15 ta' Marzu 2016, ADOTTAT L-OPINJONI LI ĠEJJA: Il-Kumitat ta' Sorveljanza huwa kompost minn ħames membri indipendenti li għandhom esperjenza f'funzjoni ġudizzjarja jew investigattiva għolja jew funzjoni komparabbli marbuta mal-oqsma ta' attività tal-Uffiċċju. Huma jinħatru bi qbil komuni mal-Parlament Ewropew, il-Kunsill u l-Kummissjoni. Skont l-Artikolu 15(8) tar-Regolament OLAF, is-segretarjat tal-Kumitat ta' Sorveljanza huwa pprovdut mill-OLAF, f'konsultazzjoni mill-qrib mal-Kumitat ta' Sorveljanza. L-Artikolu 18 tar-Regolament OLAF iqiegħed l-approprjazzjonijiet baġitarji għall-Kumitat ta' Sorveljanza u għas-segretarjat tiegħu fi ħdan il-linja baġitarja tal-Uffiċċju u jipprovdi li l-pjan ta' stabbiliment (tabella tal-persunal) tal-Uffiċċju jinkludi dak tal-Kumitat ta' Sorveljanza u tas-segretarjat tiegħu. Din l-Opinjoni ġiet adottata mill-Awla IV, immexxija mis-Sur Milan Martin CVIKL, Membru tal-Qorti tal-Awdituri, fil-Lussemburgu fil-laqgħa tagħha tal-5 ta' April 2016.
Extracted from C_150_2016.html